ОБОБЩЕН ОТЧЕТ ЗА ДЕЙНОСТТА НА КОМИСИЯТА ПО ДИСЦИПЛИНАРНИТЕ ПРОИЗВОДСТВА НА ВСС И НА КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“ КЪМ СЪДИЙСКАТА КОЛЕГИЯ НА ВСС ЗА ПЕРИОДА      
   01.01.2016 Г. –  31.12.2016 Г. 

І. С изменението на Конституцията на Република България, обнародвано в ДВ, бр. 100/18.12.2015 г., в разпоредбата на чл. 130а, ал. 2 от Конституцията, е предвидено, че Висшият съдебен съвет осъществява правомощията си чрез Пленум, Съдийска и Прокурорска колегии. Разписани са правомощията, както на Пленума, така и на двете колегии - съдийска, респ. прокурорска. Според разпоредбата на чл. 130а, ал. 5, т. 3 от Конституцията на РБ, колегиите, в съответствие със своята професионална насоченост, налагат дисциплинарни наказания, понижаване и освобождаване от длъжност на съдиите, прокурорите, следователите и административните ръководители на съдебната власт. 
Като последица от конституционната промяна е предприето изменение и допълнение в Закона за съдебната власт, обнародвано в ДВ, бр. 28/08.04.2016 г. С разпоредбата на чл. 30 от ЗСВ - в ал. 5, т. 3 е предвидено, че съдийската колегия и прокурорската колегия осъществяват поотделно и в съответствие с професионалната си насоченост правомощието да налагат дисциплинарни наказания, понижаване и освобождаване от длъжност на съдиите, прокурорите, следователите, административните ръководители и техните заместници в органите на съдебната власт.
В изпълнение на конституционната разпоредба, с решение по т. 19 от заседанието си на 14.04.2016 г. Висшият съдебен съвет конституира съставите на съдийската и прокурорската колегии на ВСС.  На свой ред, съдийската колегия на ВСС определи постоянните комисии, които ще подпомагат дейността й. Със свое решение по протокол № 5 от заседанието, проведено на 19 май 2016 г., съдийката колегия на ВСС създаде Комисия „Дисциплинарна дейност и взаимодействие с ИВСС“, чиито функции са регламентирани с чл. 20 от Правила за работа на съдийската колегия на Висшия съдебен съвет, приети с решение по протокол № 7 от 07 юни 2016 г. На свое заседание от 22 юни 2016 г. Комисията прие свои вътрешни правила за организацията на дейността си.
Със Закона за изменение и допълнение на Закона за съдебната власт, обнародван в ДВ, бр. 62/09.08.2016 г. и с цел подобряване на дисциплинарната дейност на ВСС и административните ръководители на органите на съдебната власт, се регламентираха нови положения в производствата по Глава шестнадесета от същия закон.  

ІІ. Образувани дисциплинарни производства срещу съдии през 2016 г.

Образувани са общо 8 (осем) дисциплинарни производства като предложенията за налагане на дисциплинарно наказание са направени както следва:
6 (шест) - от съответния административен ръководител;
1 (едно) – от петима членове на ВСС; 
1 (едно) – от Инспектората към ВСС.
 
	Дисциплинарните дела са образувани срещу:

- срещу Веселина Йорданова Ставрева – съдия в Софийски градски съд (СГС). Предложението е направено от петима членове на Висшия съдебен съвет. Решението е прието по протокол № 13/10.03.2016 г.;
- срещу Мариян Стефанов Марков – съдия в СГС. Предложението е направено от административния ръководител на СГС. Предложението е прието по протокол № 14/17.03.2016 г.;
- 3 (три) срещу Никола Николов Попов – съдия в Софийски районен съд (СРС). Предложенията са направени от административния ръководител-председател на СРС. Решенията са приети по протоколи  №  9/18.02.2016 г. на ВСС, № 17/07.04.2016 г. на ВСС и № 3/12.05.2016 г. на съдийската колегия на ВСС; 
- срещу Мариян Стефанов Марков – съдия в СГС. Предложението е направено от административния ръководител на СГС. Решението е прието по протокол № 8/14.06.2016 г. на съдийската колегия на ВСС;
- срещу Елка Христова Пенчева – съдия в СГС. Предложението е направено от административния ръководител на СГС. Решението е прието по протокол № 10/28.06.2016 г. на съдийската колегия на ВСС;
- срещу Мирослава Стефанова Тодорова – съдия в СГС. Предложението е направено от Инспектората към Висшия съдебен съвет. Решението е прието по протокол № 27/06.12.2016 г. на съдийската колегия на ВСС.

III. Приключени дисциплинарни производства по чл. 316 от ЗСВ срещу съдии през 2016 г. 

	Приключени са общо 19 /деветнадесет/ дисциплинарни производства, образувани и през предходни периоди, като ВСС се е произнесъл по тях както следва:
- наложено наказание „забележка” – 2 /две/ дисциплинарни производства;
	- наложено наказание „намаляване на трудовото възнаграждение от 10 до 25 на сто за срок от шест месеца до две години” – 4 /четири/ дисциплинарни производства;
	- наложено наказание понижаване в ранг в същия орган на съдебната власт за срок от една до три години - 2 /две/ дисциплинарни производства;
	- приключени дисциплинарни производства, по които ВСС не е наложил дисциплинарно наказание – 10 (десет).
	- 1 (едно) дисциплинарно производство е прекратено. 

Приключени са следните дисциплинарни производства по описа на ВСС:
- д.д. № 6/2015 г. срещу Богдана Николова Желявска – съдия в СГС. С решение на ВСС по протокол № 13/10.03.2016 г. не е наложено дисциплинарно наказание по направените предложения от председателя на Върховния касационен съд и министъра на правосъдието, и от председателя на Върховния касационен съд.
Решението е обжалвано пред Върховния административен съд (ВАС). Към настоящия момент производството е спряно до приключване на т.дело № 7/2015 г.
- д.д. № 22/2015 г. срещу Петър Савов Савчев – съдия в СРС. С решение на ВСС по протокол № 13/10.03.2016 г. не е наложено дисциплинарно наказание, поради недоказване на дисциплинарни нарушения по чл.307, ал.4, т. 3 ЗСВ (ред. ДВ, бр.103 от 2009 г.).
Решението е обжалвано пред  ВАС от вносителя на предложението за налагане на дисциплинарно наказание. С влязло в сила решение ВАС – VІ отделение е отхвърлил жалбата като неоснователна. 
-д.д. № 42/2015 г. срещу Мария Велизарова Златарева – съдия в Районен съд гр. Пирдоп, понастоящем прокурор в СРП. С решение на ВСС по протокол № 13/10.03.2016 г. не е наложено дисциплинарно наказание. 	Решението не е обжалвано и е влязло в сила.
- д.д. № 5/2015 г. срещу Ивайло Христов Родопски – съдия в Районен съд гр. Костинброд (командирован в СГС, Търговско отделение, през периода 03.04.2014 г. – 27.03.2015 г.). С решение на ВСС по протокол № 15/24.03.2016 г. е  наложено дисциплинарно наказание  по чл.308, ал.1, т. 3 ЗСВ (ред. ДВ, бр. 64 от 2007 г.)  – „намаляване на основното трудово възнаграждение с 10 % за срок от 1 /една/ година“, за извършени дисциплинарни нарушения по чл.307, ал.4, т.3, т.4 и т. 5 ЗСВ (ред. ДВ, бр.103 от 2009 г.).
С решение ВАС – VІ отделение е отхвърлил жалбите на министъра на правосъдието и Ивайло Христов Родопски. Подадени са касационни жалби. Към настоящия момент делото е насрочено за разглеждане пред петчленен състав на ВАС. 
- д.д. № 21/2015 г. срещу Светлана Николова Неделева  - съдия в Районен съд гр. Пловдив, с ранг „съдия в ОС“. С решение по протокол № 16/31.03.2016 г. е наложено дисциплинарно наказание по чл. 308, ал.1, т. 4 ЗСВ (ред. ДВ, бр. 64 от 2007 г.)  – понижаване в ранг за срок от две години, за извършени дисциплинарни нарушения по чл.307, ал.4, т. 1 и 2 ЗСВ (ред. ДВ, бр.103 от 2009 г.). 
Решението не е обжалвано и е влязло в сила.
- д.д. 26/2015 г. срещу Калинка Иванова Илиева – Пандохова – съдия в СГС. С решение на ВСС по протокол № 16/31.03.2016 г. не е наложено дисциплинарно наказание по направеното от председателя на СГС предложение за извършено дисциплинарно нарушение по чл.307, ал.4, т.2 и т. 4 ЗСВ (ред. ДВ, бр.103 от 2009 г.).
Решението е обжалвано пред  ВАС от вносителя на предложението за налагане на дисциплинарно наказание. С решение ВАС - VІ отделение е отхвърлил жалбата като неоснователна. Не е влязло в сила.
- д.д. № 36/2015 г. срещу Стоян Ангелов Момов – съдия в Районен съд – гр. Велики Преслав. С решение на ВСС е наложено дисциплинарно наказание по чл.308,а л.1, т. 3 ЗСВ (ред. ДВ, бр. 64 от 2007 г.) – намаляване на основното трудово възнаграждение с 10 % за срок от 6 месеца“, за извършени дисциплинарни нарушения по чл.307, ал.4, т. 2 ЗСВ (ред. ДВ, бр.103 от 2009 г.).
Решението е обжалвано пред  ВАС от вносителя на предложението за налагане на дисциплинарно наказание. Производството е прекратено поради оттегляне на жалбата.Влязло в сила.
- д.д. № 48/2015 г. срещу Снежана Андонова Чалъкова – съдия в СРС. С решение на съдийската колегия на ВСС по протокол № 9/21.06.2016 г. е наложено дисциплинарно наказание по чл. 308, ал. 1, т. 1 от ЗСВ (ред. ДВ, бр. 64 от 2007 г.) – „забележка”, за извършени дисциплинарни нарушения по чл.307, ал.4, т. 1 и 2 ЗСВ (ред. ДВ, бр.103 от 2009 г.).
Решението е обжалвано пред ВАС. Към настоящия момент е образувано административно производство пред тричленен състав на ВАС. Същото е спряно до приключване на т.дело № 7/2015 г.
- д.д. № 32/2015 г. срещу Рени Христова Коджабашева – съдия в СГС. С решение на съдийската колегия на ВСС по протокол № 11/05.07.2016 г. е наложено дисциплинарно наказание по чл. 308, ал. 1, т. 1 от ЗСВ (ред. ДВ, бр. 64 от 2007 г.) – „забележка”, за извършени дисциплинарни нарушения по чл.307, ал.4, т. 1 и т. 2 ЗСВ (ред. ДВ, бр.103 от 2009 г.).
Решението е обжалвано пред ВАС. Към настоящия момент е образувано административно производство пред тричленен състав на ВАС. Същото е спряно до приключване на т.дело № 7/2015 г.
- д.д. № 44/2015 г. срещу Росен Иванов Балкански – съдия в Районен съд гр. Тервел. С решение на съдийската колегия на ВСС по протокол № 12/12.07.2016 г. е наложено дисциплинарно наказание по чл.308, ал.1, т.3 ЗСВ (ред. ДВ, бр. 64 от 2007 г.) – намаляване на основното трудово възнаграждение с 15 на сто за срок от една година, за извършени дисциплинарни нарушения по чл.307, ал.4, т. 1 и 2 ЗСВ (ред. ДВ, бр.103 от 2009 г.). Решението не е обжалвано и е влязло в сила.
- д.д. № 7/2015 г. срещу Владимира Янева Янева – Манолева – съдия в Софийски градски съд /временно отстранена от длъжност/.  С решение на съдийската колегия на ВСС по протокол № 14/26.07.2016 г. е наложено дисциплинарно наказание по чл. 308, ал. 1, т. 4 ЗСВ (ред. ДВ, бр. 64 от 2007 г.) – „понижаване в ранг  за срок от три години”, за извършени дисциплинарни нарушения по чл.307, ал.4, т. 3 и т. 5 ЗСВ (ред. ДВ, бр.103 от 2009 г.).
Решението е обжалвано пред ВАС. Към настоящия момент е образувано административно производство пред тричленен състав на ВАС. Същото е спряно до приключване на т.дело № 7/2015 г.
-д.д. № 31/2015 г. срещу Олга Велиславова Кадънкова – Тончева – съдия в СГС. С решение на съдийската колегия на ВСС по протокол № 15/13.09.2016 г. е прието, че съдия Олга Велиславова Кадънкова – Тончева не е извършила дисциплинарни нарушения по чл.307, ал.3, т.1, 2, 4 и 5 ЗСВ (ред. ДВ, бр.62 от 2016 г.). Решението не е обжалвано и е влязло в сила.
- д.д. 26/2015 г. срещу Евелин Ангелов Драганов – съдия в Районен съд гр. Раднево ( към момента на образуване на дисциплинарното производство). С решение на съдийската колегия на ВСС по протокол № 17/27.09.2016 г. е прекратено производството по делото, поради освобождаване на същия от длъжността „съдия“. 
Решението не е обжалвано. 
-  д.д. № 11/2015 г. срещу Петя Георгиева Крънчева Тропчева – съдия в СГС. С решение на съдийската колегия на ВСС по протокол № 18/04.10.2016 г. е наложено дисциплинарно наказание по чл. 308, ал. 1, т. 2 от ЗСВ (ред. ДВ, бр.62 от 2016 г.) - „намаляване на трудовото възнаграждение с 15 на сто за срок от една година“, за допуснато дисциплинарно нарушение по чл. 307, ал. 3, т. 4 от ЗСВ (ред. ДВ, бр.62 от 2016 г.).
Решението е обжалвано пред ВАС. Към настоящия момент е образувано административно производство пред тричленен състав на ВАС. Същото е спряно до приключване на т.дело № 7/2015 г.
- д.д. № 30/2015 г. срещу Златка Николова Чолева  - съдия в СГС. С решение на съдийската колегия на ВСС по протокол № 18/04.10.2016 г. е прието, че съдия Златка Чолева не е извършила нарушение по смисъла на чл. 307, ал. 2 и ал. 3 от ЗСВ (ред. ДВ, бр.62 от 2016 г.) и не е наложено дисциплинарно наказание. 
Решението е обжалвано пред ВАС. Към настоящия момент е образувано административно производство пред тричленен състав на ВАС.
- д.д. № 33/2015 г. срещу Виолета Иванова Йовчева – съдия в СГС. С решение на съдийската колегия на ВСС по протокол № 18/04.10.2016 г. е прието, че съдия Виолета Йовчева не е извършила нарушение по смисъла на чл. 307, ал. 2 и ал. 3 от ЗСВ (ред. ДВ, бр.62 от 2016 г.) и не е наложено дисциплинарно наказание.
Решението е обжалвано пред ВАС. Към настоящия момент е образувано административно производство пред тричленен състав на ВАС.
- д.д. № 49/2015 г. срещу Върбан Тодоров Върбанов – съдия в Софийски районен съд. С решение на съдийската колегия на ВСС по протокол № 18/04.10.2016 г. е прието, че съдия Върбан Върбанов не е извършил нарушение по смисъла на чл. 307, ал. 2 и ал. 3 от ЗСВ (ред. ДВ, бр.62 от 2016 г.) и не е наложено дисциплинарно наказание.
Решението е обжалвано пред ВАС. Към настоящия момент е образувано административно производство пред тричленен състав на ВАС.

- д.д. № 37/2015 г. срещу Милена Кирова Костова – Колева – административен ръководител – председател на Районен съд гр. Стара Загора. С решение на съдийската колегия на ВСС по протокол № 19/11.10.2016 г. е прието, че  Милена Кирова Костова – Колева – административен ръководител – председател на Районен съд гр. Стара Загора, не е извършила дисциплинарни нарушения по чл.307, ал.3, т. 4 ЗСВ (ред. ДВ, бр.62 от 2016 г.) и не е наложено дисциплинарно наказание. 	Решението не е обжалвано.
- д.д. № 51/2015 г. срещу Иво Николаев Петров – съдия в Районен съд гр. Ботевград.  С решение на съдийската колегия на ВСС по протокол № 19/11.10.2016 г. е прието, че съдия Иво Петров не е извършил дисциплинарни нарушения по смисъла на чл. 307, ал. 2 и ал. 3 от ЗСВ (ред. ДВ, бр.62 от 2016 г.) и не е наложено дисциплинарно наказание.
Решението е обжалвано пред ВАС. Към настоящия момент е образувано административно производство пред тричленен състав на ВАС.
	IV. Заповеди на административни ръководители за налагане на дисциплинарни наказания на съдии.
Разгледани са общо 6 /шест/ заповеди за налагане на наказание “забележка”. 

- С решение на ВСС по протокол № 7/04.02.2016 г, на основание чл. 314, ал. 3 от Закона за съдебната власт, е отменено наложеното със Заповед № А-260/30.11.2015 г. на Радослава Йорданова – и.ф.административен ръководител на РС гр. Ихтиман, дисциплинарно наказание по чл. 308, ал.1, т. 1 от ЗСВ  - „забележка“,  на Ивайло Генов Йорданов – съдия в РС гр. Ихтиман;
- С решение на съдийската колегия на ВСС по протокол № 8/14.06.2016 г. е отменена заповед на административния ръководител на СГС, с която е наложено дисциплинарно наказание по чл. 308, ал.1, т. 1 от ЗСВ – „забележка“, на Полина Андонова Хаджимаринска – младши съдия в СГС (към настоящия момент командирована на длъжност „съдия“ в СРС), като незаконосъобразна; 
- - С решение на съдийската колегия на ВСС по протокол № 18/04.10.2016 г. е отменено наложеното със Заповед № 373/16.05.2016 г. на Боряна Димитрова – административния ръководител-председател на ОС гр. Бургас, дисциплинарно наказание по чл. 308, ал. 1, т. 1 от ЗСВ - „забележка”, на Галя Василева Белева – съдия в ОС гр. Бургас;
- С решение на съдийската колегия на ВСС по протокол № 18/04.10.2016 г. е потвърдено наложеното със Заповед № РД-13-132/03.08.2016 г. на Иван Манчев Димитров – заместващ административния ръководител-председател на РС гр. Сливен, дисциплинарно наказание по чл. 308, ал. 1, т. 1 от ЗСВ - „забележка”, на Минчо Стоянов Минев – съдия в РС гр. Сливен, за извършено дисциплинарно нарушение по чл. 307, ал. 3, т. 1 от ЗСВ;
- С решение на съдийската колегия на ВСС по протокол № 19/11.10.2016 г. е потвърдено наложеното със Заповед № АС-221/21.07.2016 г. на Методи Лалов – административния ръководител-председател на СРС, дисциплинарно наказание по чл. 308, ал. 1, т. 1 от ЗСВ - „забележка”, на Станимир Николов Йорданов-Кюлеров – съдия в СРС, за извършени дисциплинарни нарушения по чл.307, ал.3, т.2 и т.4 ЗСВ.
- С решение на съдийската колегия на ВСС по протокол № 28/13.12.2016 г. е отменено наложеното със Заповед № АС-297/26.10.2016 г. на Методи Лалов – административен ръководител – председател на СРС, дисциплинарно наказание по чл. 308, ал. 1, т. 1 от ЗСВ - „забележка”, на Таня Георгиева Плахойчева – съдия в СРС.

V. Заповеди на административни ръководители по чл. 327 от ЗСВ за обръщане на внимание на съдии.

През 2016 г. в администрацията на ВСС са постъпили 6 /шест/ заповеди на административни ръководители за обръщане на внимание на съдии. Всички заповеди са приложени към кадровите досиета на магистратите.

       VI. Взаимодействие с ИВСС
	
 	През 2016 г. Комисия „Дисциплинарна дейност и взаимодействие с ИВСС“ към СК на ВСС, е разгледала:  25 / двадесет и пет/ броя Актове по планови и контролни проверки извършени от ИВСС в районни, окръжни, военни, и административни съдилища; 25 /двадесет и пет/ броя проверки по сигнал за 2016 г. извършени от ИВСС в районни, окръжни и административни съдилища. По констатираните в актовете пропуски в дейността на проверявания орган комисията е изискала от административните ръководители предприемането на допълнителни мерки с цел по-доброто изпълнение на препоръките дадени в акта. В отговор на поисканата информация от органите на съдебната власт  и в изпълнение на препоръките в актовете на ИВСС, са постъпили 17 /седемнадесет/ доклада от административните ръководители за изпълнени препоръки и дадени в Актовете от извършени проверки. 
	За изпълнение на задължението по чл. 60м, ал. 2 от ЗСВ, Комисия „Дисциплинарна дейност и взаимодействие с ИВСС“ към СК на ВСС на всяко шестмесечие анализира данните за установените от Инспектората към ВСС нарушения на правото на разглеждане на делата в разумен срок и данните за изплатените от Министерство на правосъдието обезщетения при забавено правосъдие, като предлага на Съвета да приема конкретни мерки за тяхното отстраняване. Комисията е анализирала за 2016 г. данните за установените от Инспектората към ВСС нарушения на правото на разглеждане на делата в разумен срок и данните за изплатените от Министерство на правосъдието обезщетения при забавено правосъдие за периода 01.10.2015 г. – 31.03.2016 г.
	Комисията е  разгледала 2/два/доклада с  данните за установени от ИВСС нарушения на правото на разглеждане и решаване на делата в разумен срок по Глава трета „а“ от ЗСВ, за периода 01.04.2016 г. – 30.09.2016 г. и 2/два/ отчета на министъра на правосъдието относно постъпили заявления и изплатени обезщетения по реда на Глава трета „а“ от ЗСВ, за периода  01.04.2016 г. – 30.09.2016 г.
	Разгледани и приети от Комисията са 7/седем/ броя доклади за извършените проверки от председателите на апелативни райони: Велико Търново, Варна, Пловдив, Бургас, София и Апелативен специализиран наказателен съд, изготвени съгласно разпоредбата на чл. 106, ал. 1, т. 7 от Закона за съдебната власт за периода 01.01.2015 г. - 31.12.2015 г.
	На 25.11.2016 г. бе проведена съвместна среща между членовете на Комисия „Дисциплинарна дейност и взаимодействие с Инспекторат към Висшия съдебен съвет“ към съдийската колегия на ВСС и инспекторите на ИВСС. На срещата бяха обсъдени формите на взаимодействие между двете институции в областта на дисциплинарната практика след промените в Закона за съдебната власт, както и във връзка с дейността по Глава трета „а“ от Закона за съдебната власт. Постигнато бе споразумение за регулярно провеждане на срещи между двете институции на всеки шест месеца.